Diari Oficial de la Generalitat Valenciana


Sumari del DOGV 6215, del 26-02-2010 (2010/2074)

RESOLUCIÓ de 18 de gener de 2010, de la Direcció General d'Ordenació i Centres Docents, per la qual es deixa sense efecte l'adscripció, a l'efecte d'escolarització de l'alumnat, de centres concertats d'Educació Infantil a centres concertats d'Educació Primària.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2074


Data del document
:   18-01-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 18 de gener de 2010, de la Direcció General d'Ordenació i Centres Docents, per la qual es deixa sense efecte l'adscripció, a l'efecte d'escolarització de l'alumnat, de centres concertats d'Educació Infantil a centres concertats d'Educació Primària. [2010/2074]  
El Decret 33/2007, de 30 de març, del Consell, pel qual es regula l'accés als centres docents públics i privats concertats que impartixen ensenyances de règim general, determina en l'article 7 que a l'efecte d'admissió la conselleria competent en matèria educativa podrà efectuar, a instància de la titularitat, adscripcions entre centres privats concertats, amb l'estudi previ de les necessitats d'escolarització i efectuada la corresponent planificació educativa.  
D'altra banda, l'Orde de 27 d'abril de 2007 de la Conselleria de Cultura, Educació i Esport, per la qual es regula el procediment d'admissió de l'alumnat en els centres docents públics i privats concertats que impartixen ensenyances d'Educació Infantil, Educació Primària i Educació Secundària de la Comunitat Valenciana; en l'article 5.5 establix que la titularitat dels centres podrà deixar sense efecte l'adscripció. I en el cas que la petició de deixar sense efecte l'adscripció no es formule per totes les titularitats dels centres afectats, esta no produirà efecte fins transcorreguts dos cursos escolars.  
Havent-se presentat sol·licituds de deixar sense efecte l'adscripció per una de les titularitats i havent transcorregut el temps suficient sense que les altres titularitats manifesten el seu acord, és necessari resoldre estes sol·licituds.  
Per tot això, analitzades les propostes de deixar sense efecte l'adscripció entre centres, resolc:  
Primer  
Deixar sense efecte la Resolució de 8 de febrer de 2005, publicada en el Diari Oficial de la Comunitat Valenciana de 5 d'abril, sobre l'adscripció, a l'efecte d'escolarització de l'alumnat, del centre concertat d'Educació Infantil la Palmera, amb codi número 98632816, al centre concertat N. Sra. del Carmen-S. Vicente de Paúl, amb codi número 32792768, amb efectes per al curs 2011-2012. Ambdós centres de la localitat de València.  
Segon  
Deixar sense efecte la Resolució de 3 de març de 2003, publicada en el Diari Oficial de la Comunitat Valenciana d'11 de març, sobre l'adscripció, a l'efecte d'escolarització de l'alumnat del centre concertat d'Educació Infantil Jesús Mi Amigo, amb codi número 48879900, al centre concertat Col·legi Santa Ana, amb codi número 23766685 amb efectes per al curs 2012-2013. Ambdós centres de la localitat d'Algemesí.  
Tercer  
La present resolució s'inscriurà en el Registre de Centres Docents de la Comunitat Valenciana.  
Quart  
Esta resolució produirà efectes en vigor l'endemà de la seua publicació en el Diari Oficial de la Comunitat Valenciana, si bé els seus efectes acadèmiques es consideraran referides a partir dels cursos indicats en els punts primer i segon, es considera que per als dits cursos ja no estaran adscrits els centres esmentats.   
Contra esta resolució, que no esgota la via administrativa, podrà interposar-se recurs d'alçada davant del conseller d'Educació, en el termini d'un mes a comptar de l'endemà de la seua publicació, d'acord amb els articles 114 y 115 de la Llei de Règim Jurídic de les Administracions Públiques i del Procediment Administratiu Comú.  
Tot això sense perjuí que es puga exercir qualsevol altre recurs que es crega oportú.  
València, 18 de gener de 2010.- El director general d'Ordenació i Centres Docents: Rafael Carbonell Peris.